**Շնորհավորանք՝ վաստակաշատ կանանց**

 Հայաստանի Հանրապաետական կուսակցության հիմնադրման օրվա եւ կանանց տոների միամսյակի առթիվ Արագածոտն մարզկենտրոն Աշտարակ քաղաքում՝ Պերճ Պռոշյանի տուն-թանգարանում տեղի ունեցավ հանդիսություն, որին ներկա էին վաստակաշատ մանկավարժներ, բժիշկներ, սոցիալական ոլորտի աշխատակիցներ, հասարակական- քաղաքական ակտիվ կանայք: Մարդիկ, ովքեր մեծ ավանդ են ունեցել իրենց ոլորտներում, եւ այժմ էլ սեր ու հարգանք են վայելորմ հասարակության մեջ:

 Ներկաներին ողջունեց Արագածոտնի փոխմարզպետ, ՀՀԿ Աշտարակի կանանց խորհրդ նախագահ Նունե Մովսիսյանը: Շնորհավորելով ներկաներին, նա ասաց, որ հպարտ ու երջանիկ է, որ կազմակերպելով այս հանդիպումը, հնարավորություն է ընձեռվում կրկին արտահայտելու այն երախտագիտությունն ու սերը, որ տածում է նոր սերունդը իրենց ավագների, նրանց գործի ու ավանդի հանդեպ:

 Նա փոխանցեց մարզպետ, ՀՀԿ Արագածոտնի մարզի կառույցի ղեկավար Սարգիս Սահակյանի ջերմագին շնորհավորանքները գարնանային այս գեղեցիկ տոնի առթիվ` մաղթելով երջանիկ ժպիտ, հավատ ու սեր: Նա ասաց, որ մարզում կանանց հետ առնչվող յուրաքանչյուր հարց իր հրատապ լուծումն է գտնում մարզպեըի կողմից: Եվ այսօրվա միջոցառումն էլ նրա ջերմ աջակցությունն է կրում:

Այնուհետեւ, ,, Ծաղիկներ,, լիրիկական երգի ներքո տղաները ծաղիկներ նվիրեցին կանանց**:**

Հանդիպումը լի էր հետաքրքիր անակնկալներով, հուզառատ պահերով: Հնչեցին շնորհավորանքի ու բարեմաղթանքի ջերմագին խոսքեր, մասնակիցները ուշագրավ դեպքեր ու հիշողություններ պատմեցին, որոնք համընդհանուր հետաքրքրության արժանացան:

Իրենց երածշտական կատարումներով ներկաներին ողջունեցին նաեւ Աշտարակի Պերճ Պռոշյանի անվան, Բազմաղբյուրի, Աշտարակի երաժշտական դպրոցների սաները:

Ավարտին մասնակիցներին մատուցվեց տոնական հյուրասիրություն: